OzLabs/hebrew-wiki-articles huggingface dataset:
מרכה (ג'נין)

{| class="infobox infobox_v2" id="5" cellspacing="3px"
| colspan="2" id="15" style="text-align:center;background-color:#F9F9F9;color:#000000;" |<mapframe zoom="15" frameless="1" longitude="35.238086111111" latitude="32.396561111111" height="200" width="300">{"type":"Feature","geometry":{"coordinates":[35.238086111111,32.396561111111],"type":"Point"},"properties":{"title":"مركة (جنين)","marker-color":"5E74F3"}}</mapframe>
|}
מִרְכָּה (בערבית: مركة) הוא כפר פלסטיני בצפון השומרון השייך לנפת ג'נין, וממוקם כ-12 ק"מ מדרום-מערב לעיר, כ־2 ק"מ מערבית לקבאטיה, בגובה 380 מטרים מעל פני הים.

מקור השם מבחינה מחקרית אינו ידוע. אם כי תושבי הכפר סבורים שמשמעות השם היא מקלט, מנוחה וכדומה.

== אוכלוסייה ==
{| class="wikitable"
| colspan="3" |מפקדי אוכלוסין
|-
|שנה
|מספר תושבים
|הערות
|-
|1922
|142
| rowspan="7" |
|-
|1931
|167
|-
|1945
|230
|-
|1961
|303
|-
|1982
|142
|-
|1987
|865
|-
|1997
|1,160
|-
|2017
|2,203
|
|}

== קרקע, חקלאות ומים ==
שטחו של הכפר הוא 4,396 דונם, מתוכם 4,391 בבעלות פרטית ועוד 5 דונם מושע. על רוב האדמות נטועים כרמי זיתים.

== הערות שוליים ==

קטגוריה:נפת ג'נין
אל-עטאטרה

אל-עטאטרה (בערבית: العطاطرة) הוא כפר חקלאי ברצועת עזה, הנמצא מצפון לבית לאהיא. בעבר גידלו בשדותיו בעיקר תות שדה. כיום יש בו בעיקר פרדסי תפוז ולימון.

==אירועים ביטחוניים==
על פי ישראל נמצאים באל-עטאטרה פעילי חמאס רבים.

בתקופת האינתיפאדה השנייה, לאחר חיסולו של אחמד יאסין, מנהיג החמאס, במרץ 2004 נהרגו 3 מתושבי הכפר.

מבצע אלוני הבשן (תחילת מבצע גשמי קיץ) נגד הקסאמים אושר בקבינט המדיני-ביטחוני.
המבצע בא כתגובה מצד מדינת ישראל על הריגת שני חיילים וחטיפתו של רב"ט גלעד שליט ב-25 ביוני 2006 סמוך למעבר כרם שלום, ועל ירי הקסאמים מצד ארגונים פלסטיניים לכיוון ישראל ובמידה מסוימת גם בעקבות חטיפתו ורציחתו של אליהו אשרי.
כוחות צבא גדולים נכנסו בליל 6 ביולי לשטח רצועת עזה ותפסו אזורי חיץ, לקראת השתלטות על מרחבי השיגור ויצירת "רצועת ביטחון". הכוחות נכנסו לתוך ההתנחלויות ההרוסות ניסנית, דוגית ואלי סיני ולשכונה אל-עטאטרה השייכת לבית לאהיא, משם נורו רקטות לעבר ישראל. במהלך עימות עם חמושים בכפר, נהרג חייל צה"ל. כמו כן, נהרגו 4 מתושביו.

===במבצע עופרת יצוקה===
במהלך מבצע עופרת יצוקה ברצועת עזה, בתחילת 2009, הובילה סיירת צנחנים את חטיבת הצנחנים בלחימה באזור אל-עטאטרה, וזוהו בו שיגורי רקטות. במבצע נהרגו לפחות 16 מתושבי הכפר, ונהרסו כ-50 מבתי הכפר. חמישה מההרוגים היו בני משפחת אבו חלימה.

במהלך הלחימה נמצא בכפר מסמך מודיעיני של אנשי חמאס, הכולל פרישת חוליות בצמוד למסגד והנחת מטעני חבלה גדולים בלב אזור עירוני מאוכלס.<ref></ref>

כמו כן נעצרו פעילי טרור בכפר וזוהו בסביבתו מנהרות טרור. כוחות צה"ל הרסו 94 מבתי הכפר.

===במבצע צוק איתן ולאחריו===
בשנת 2014, במבצע צוק איתן, הכפר הופגז קשות. קצין צה"ל נפצע בזמן לחימה בכפר, וחולץ במסוק.

בשנת 2018 הפציץ חיל האוויר שני מתקנים לייצור נשק בכפר.

הכפר הופגז שוב במבצע עלות השחר באוגוסט 2022 לאחר שנורו ממנו רקטות.

ב-13 בספטמבר 2023 אירע פיצוץ כתוצאה מחפץ לא מזוהה בסמוך לכפר, ונהרגו שישה צעירים.

==קישורים חיצוניים==

==הערות שוליים==

קטגוריה:רצועת עזה: כפרים
קטגוריה:נפת צפון עזה
א-זהרא

א-זהרא (בערבית: الزهراء) הוא כפר במרכז רצועת עזה, בנפת עזה, מדרום לעיר עזה.

הכפר הוקם בשנת 1998 בסמוך להתנחלות נצרים, בהחלטת יאסר ערפאת, מתוך מטרה להאט את התרחבות ההתנחלות. אוכלוסיית הכפר בשנת 2010 מנתה כ-3,322 נפשות.

בתחילה נבנו בו 30 בניינים, ובהמשך נוספו מבנים נוספים ובתים פרטיים. 

בתקופת האינתיפאדה השנייה, באוקטובר 2003 נכנסו לכפר כוחות צה"ל עם דחפורים וכלים כבדים, והרסו שלושה בניינים בני 13 קומות, שהיו בשלבי בנייה אחרונים, וכן תחנת משטרה. ההדף מהפיצוצים גרם לנזק למבנים הסמוכים. לפני ההריסה פונו 2,000 מתושבי הכפר.

רוב הבנייה כיום מרוכזת בצד המזרחי של הכפר. באזורים המערביים והדרומיים של הכפר נמצאות אדמות חקלאיות. נחל הבשור נשפך לים התיכון מדרום לכפר.

בכפר נמצאת אוניברסיטת פלסטין וכן האוניברסיטה הפתוחה "אומה".

בינואר 2005 התקיימו בחירות ברצועת עזה, ורשימת החמאס זכתה בשליטה בשבע מעשר הרשויות שבהן התקיימו הבחירות. רשימת הפת"ח ניצחה רק בשלוש רשויות: א-זהרא, אל-מוסדר ומחנה הפליטים מע'אזי.

באוקטובר 2023, במהלך מלחמת חרבות ברזל, צה"ל הרס בהפצצות כ-24 רבי-קומות ב'מדינת א-זהרא'.

==הערות שוליים==

קטגוריה:רצועת עזה: כפרים
קטגוריה:יישובים שהוקמו ב-1998
קטגוריה:נפת ח'אן יונס
קיזאן א-נג'אר

קִיזַ֫אן א-נַּגַּ֫'אר (בערבית: قيزان النَجّار, נקרא בהגייה המקומית גם גִיזַ֫אן א-נַּגַּ֫'אר) הוא כפר פלסטיני בנפת ח'אן יונס, הנמצא בדרך סלאח א-דין, בין ח'אן יונס לרפיח. בשנת 2006 מנה הכפר 3,889 תושבים.

בתקופת האינתיפאדה השנייה, ב־4 באוקטובר 2003 ביצע הג'יהאד האיסלאמי פיגוע התאבדות במסעדת מקסים בחיפה בו נרצחו 21 בני אדם. בעקבות הפיגועים, שיטח צה"ל כ-200 דונם מהשטחים החקלאיים של הכפר, הרס באר השקיה, פגע בתשתיות המים של הכפר, הרס דרכי עפר בכפר ואטם את דרכי הגישה לכפר באמצעות תלוליות עפר. אספקת המים נותקה ל-30% מהאוכלוסייה.

==הערות שוליים==

קטגוריה:רצועת עזה: כפרים
קטגוריה:נפת ח'אן יונס
שייח' ח'ליפה סיטי

שייח' ח'ליפה סיטי (בערבית: مدينة الشيخ خليفة) הוא יישוב מתוכנן ברצועת עזה, על חורבות היישוב מורג. היישוב נקרא על שמו של ח'ליפה בן זאיד אאל נהיאן, שתרם את הקמת היישוב.

תוכננו להיבנות ביישוב 3,000 יחידות דיור, ועלותו הוערכה ב-100 מיליון דולר. היישוב נבנה על חורבות ההתנחלות מורג, שפונתה במהלך תוכנית ההתנתקות.

בשנת 2010 הפרויקט עדיין היה בשלבי בנייה התחלתיים בלבד, עקב הסגר על רצועת עזה.

==הערות שוליים==

קטגוריה:רצועת עזה: כפרים
קטגוריה:נפת ח'אן יונס
קטגוריה:יישובים שהוקמו ב-2010
אום אל-כלאב

אום אל-כלאב (בערבית: أُم الكِلاب) תרגום מילולי בעברית: האמא של הכלבים, ממנו ניתן ללמוד על יחס המקומיים לבני שבט התראבין הבדואים. הכפר הוא כפר בדרום רצועת עזה, חלק מנפת ח'אן יונס, הוא ממוקם בדרום חאן יונס ובמזרח רפיח, על הגבול עם נפת רפיח.

נכון ל-2006, בכפר כ-1,000 תושבים, רובם בדואים בני שבט התראבין. בדואים אלה הם פליטים ממלחמת תש"ח. הם התגוררו בנגב לפני קום מדינת ישראל, ובמהלך המלחמה ברחו מאזוריהם יחד עם נסיגת הצבא המצרי מן הנגב, והתמקמו ברצועה באזורים הקרובים ביותר לאזורם השבטי.

בדו"ח של הקרן לחקר ארץ ישראל משנת 1885 נכתב שאום אל-כלאב היא אתר כפרי המיושב בבני שבט התראבין, יש בו שבעה בורות מים, ונמצאו בו כלי חרס עתיקים מאבן חול.

==הערות שוליים==

קטגוריה:רצועת עזה: כפרים
קטגוריה:נפת ח'אן יונס
עבסאן א-סע'ירה

עבסאן א-סע'ירה (בערבית: عبسان الصغيرة; תעתיק מדויק: עבסאן אלצע'ירה) היא עיירה חקלאית בדרום רצועת עזה, בנפת ח'אן יונס, כ-2 ק"מ דרומית לח'אן יונס. 

נכון ל-2017, בעיירה כ-9,290 תושבים לפי הלשכה הפלסטינית המרכזית לסטטיסטיקה. נקראת לעיתים גם בשם עבסאן א-זע'ירה או עבסאן אל-ג'דידה.

==מקור השם==
משמעות שמו של היישוב לא ידועה, אך הסיומת "א-סע'ירה" (הקטנה) נועדה להבדילו מהעיר הסמוכה – עבסאן אל-כבירה (הגדולה), הנמצאת דרומית-מערבית ממנה.

בדו"ח של הקרן לחקר ארץ ישראל משנת 1885 נכתב שעבסאן א-סע'ירה היא אתר כפרי מיושב ובו עשרה צריפים ושרידים של בתי אבן וכרכובים.

==בתקופת המנדט הבריטי==

במפקד האוכלוסין בארץ ישראל (1922) מנתה אוכלוסיית עבסאן 695 תושבים, בשני היישובים (אל-כבירה וא-סע'ירה). במפקד האוכלוסין בארץ ישראל (1931) נספרו 1,144 תושבים ב-186 בתים. בסקר הכפרים (1945) היו שני היישובים עבסאן עדיין מאוחדים ומנו 2,230 תושבים, כולם ערבים, בעלי שטח של 16,084 דונם. מתוך שטח זה שימשו 15,616 דונם לגידול דגן, ו-92 דונם למטעים וקרקע בנויה.

==תחת שלטון ישראל==
בכתבה משנת 1972 נמסר כי בעיירה יש כ-1,500 תושבים. הממשל הצבאי ניסה להסדיר את ענייני השלטון המקומי, והקים מועצה אזורית ובה שלושה יישובים: עבסאן אל-כבירה, עבסאן א-סע'ירה וח'וזאעה. במרוצת הזמן התברר שהמריבות הבלתי-פוסקות בין נציגי שלושת היישובים סיבכו את עבודת המועצה, והיא פורקה לשלוש מועצות נפרדות. באוגוסט 1974 חוברה העיירה לרשת החשמל הישראלית.
==העיירה במלחמת חרבות ברזל==
העיירה נכבשה כחלק מהקרב על ח׳אן יונס. בפברואר 2024 פתח צוות הקרב של חטיבה 646 במבצע לטיהור שטח העיירה ממחבלים, ונמצא בתחום העיירה אמל״ח רב. במהלך המבצע, הוקם ציר לפינוי האוכלוסייה מהמחסה ובו התפנו אלפים. המחסה שימש את ארגון הטרור חמאס, שניצל ניצול ציני את האוכלוסייה האזרחית כמחסה לטרור.<ref></ref>

==הערות שוליים==

קטגוריה:רצועת עזה: עיירות
קטגוריה:נפת ח'אן יונס
עבאס כאמל

עבאס כאמל (בערבית: عباس كامل; נולד ב-1957) הוא איש צבא מצרי לשעבר בדרגת מייג'ור גנרל, המכהן כראש המודיעין הכללי של מצרים. בעבר היה ראש המטה של הנשיא עבד אל-פתאח א-סיסי.

== השכלה ==
כאמל סיים את לימודיו באקדמיה צבאית ב-1978, ולאחר מכן שירת כקצין בחיל השריון של צבא מצרים. לאחר מכן עבר קורס חימוש מתקדם בארצות הברית וקורס אסטרטגיה לנספחים צבאיים ממרכז ז'נבה למדיניות ביטחון.

== קריירה ==
כאמל היה סגן נספח ההגנה המצרי בשגרירות מצרים בצ'כיה. הוא עבד במודיעין והסיור הצבאי של מחלקת הנספח הצבאי ומאוחר יותר אף מונה לראש האגף.

ב-2012 מונה כאמל למנהל לשכת המפקד העליון של הכוחות המזוינים. ב-2014 כיהן כראש המטה של הנשיא עבד אל-פתאח א-סיסי, עד למינויו לראש המודיעין הכללי של מצרים ב-2018.

במאי 2021 נפגש עם גורמים ישראלים ופלסטינים, ביניהם שר הביטחון בני גנץ, ראש ממשלת ישראל בנימין נתניהו וראש ממשל חמאס ברצועת עזה יחיא סנוואר על רקע המהומות האלימות. באוגוסט 2021 פגש את ראש הממשלה נפתלי בנט ושר הביטחון גנץ כדי למנוע עימותים חדשים עם חמאס. ב-2023, היה מעורב בתיווך בהשגת הפוגה ועסקת שחרור החטופים במהלך מלחמת חרבות ברזל.

== קישורים חיצוניים ==
* 

== הערות שוליים ==

קטגוריה:גנרלים מצרים
קטגוריה:מלחמת המפרץ: אישים
קטגוריה:מצרים שנולדו ב-1957
אל-מוע'ראקה

אל-מוּעְ'רַ֫אקַה (בערבית: المغراقة) היא עיירה הנמצאת בנפת עזה, כ-6 ק"מ דרום-מערבית לעזה. לפי נתוני הלשכה הפלסטינית המרכזית לסטטיסטיקה העיירה מנתה כ-5,075 תושבים בשנת 2006.

העיירה מכונה גם "בַּיְכֶּת אַבּוּ מִדֵּין" בגלל שרוב תושביה הם בדואים מחמולת אבו מדין, שהיא חלק משבט החנאג'רה.

רוב תושבי השבט אינם צאצאי פליטים פלסטינים, מאחר שהם או אבותיהם התגוררו ברצועת עזה עוד לפני 1948.

ביוני 2003, לוחם "שייטת 13" נהרג במהלך פעולה בשכונת אל-מוע'ראקה, מפיצוץ מטען. לוחם שייטת נוסף נפצע קל. 
מטרת הפעולה הייתה לעצור חוליית מחבלים אשר לטענת גורמי צבא תכננו לבצע פיגוע גדול בציר קרני–נצרים. הכוחות הרגו ארבעה פלסטינים, בהם שניים מבני משפחתו של בכיר מהנדסי המטענים ברצועה עדנאן אל-ע'ול. חלקים מגופתו של החייל נשארו בשטח.

==הערות שוליים==

קטגוריה:רצועת עזה: עיירות
קטגוריה:נפת עזה
אל-קרארה

אל-קרארה (בערבית: القرارة, בהגייה המקומית קרויה גם אל-גרארה) היא עיירה פלסטינית הנמצאת בנפת ח'אן יונס, צפונית לח'אן יונס. לפי נתוני הלשכה הפלסטינית המרכזית לסטטיסטיקה העיירה מנתה כ-29,004 תושבים בשנת 2017.

==מרכזי תרבות==
בעיירה הוקם מוזיאון אל-קרארה, מרכז תרבות ומוזיאון היסטורי וארכאולוגי, בסמוך למסגד המרכזי.

בין המוצגים במוזיאון כלי חרס מהתקופה הכנענית, מטבעות רומיים, פסיפסים ביזנטיים, חרבות מהתקופה הצלבנית, ציוד חקלאי מהמאה ה-19, כלי בישול מנחושת וגלביות פלסטיניות מסורתיות רקומות. המוזיאון מומן חלקית על ידי קרן עומאר אל-קטאן.

כחלק מיחסי הרשות הפלסטינית–יפן מימנה יפן הקמת גשר להולכי רגל בעיירה, מעל לדרך סלאח א-דין, המאפשר גישה בטוחה למוסדות חינוך ובריאות. הגשר נחנך בספטמבר 2023.

==בסכסוך הישראלי-פלסטיני==
העיירה מהווה יעד קבוע לתקיפות צה"ל ברצועת עזה.

בשנת 2008 נהרגו בסמוך לאל-קרארה חמישה חברי חוליה של הג'יהאד האסלאמי הפלסטיני.

בינואר 2017 נכנסו כוחות צה"ל למבצע קרקעי בעיירה, ושוב בדצמבר 2017.

בשנת 2022 במבצע עלות השחר נפגעו חקלאים ורועי צאן מהעיירה כתוצאה מתקיפות צה"ל ברצועת עזה.

בשנת 2023 במבצע מגן וחץ תקפו כוחות צה"ל חוליית שיגור רקטות של הג'יהאד האסלאמי הפלסטיני בעיירה.

ביולי 2023 דיווח ממרי כי בעיירה מתקיים מחנה קיץ של חמאס לילדים ונוער, בו הם עוברים אימונים צבאיים. במחנה נתלו תמונות של מחבלים שביצעו פיגועים ורצחו אזרחים, אשר הוצגו כדמויות מופת.

==הערות שוליים==

קטגוריה:רצועת עזה: עיירות
ניקולאי ראטל

ניקולאי יוסיפוביץ' ראטל (ברוסית: Никола́й Ио́сифович Ра́ттэль; 3 בדצמבר 1875 – 3 במרץ 1939) היה גנרל רוסי אשר שימש כראש מטה השדה וכראש המטה הכללי של הצבא האדום במהלך מלחמת האזרחים הרוסית. נרצח במהלך הטיהורים הגדולים.

==ביוגרפיה==
ראטל נולד בסטארי אוסקול ב-3 בדצמבר 1875. ב-1893 הוא התגייס לצבא האימפריה הרוסית, וב-1896 הוצב כלוטננט במשמר הקיסרי. ב-1902 סיים את לימודיו באקדמיית המטה הכללי "ניקולייב". בפברואר 1904 הועבר למזרח הרחוק הרוסי, ושרת בין הירת ביחידת ההגנה על בניית הרכבת הטרנס-סיבירית. הוא לחם במלחמת רוסיה-יפן, וב-1906 הועלה לדרגת פודפולקובניק. בספטמבר 1908 הוא מונה למפקד גדוד ברגימנט הרובאים הסיבירי ה-1. בדצמבר 1911 הוא הועלה לדרגת פולקובניק. ב-1912 שרת כמדריך בבית הספר לתותחנים.

בתחילת מלחמת העולם הראשונה, שרת בתפקידי מטה בסטאבקה. במאי 1915 הוא מונה למפקד רגימנט הרגלים ה-12. בתחילת 1916 הוא הועלה לדרגת גנרל-מאיור. לאחר מכן שרת בהחזית הדרום-מערבית. לאחר מהפכת אוקטובר, הוא התגייס לצבא האדום. ב-6 בספטמבר 1918 הוא מונה לראש מטה השדה - אחד משני המטות הכלליים של הצבא האדום באותה תקופה. הוא כיהן בתפקיד עד 21 באוקטובר של אותה שנה. ב-22 באוקטובר 1919 הוא מונה לראש המטה הכללי השני של הצבא הרוסי.

בתפקידו זה, השתתף ראטל בתכנון המתקפות של הצבא האדום במהלך מלחמת האזרחים, וכן ביצירת מערכת חינוך צבאית חדשה, ובעיצוב מדים חדשים עבור הצבא האדום. ב-10 בפברואר 1921 הוא סיים את התפקיד. הוא המשיך למלא תפקידי מטה בכירים, ובמקביל שימש כראש המחלקה האדמיניסטרטיבית והכלכלית של האו.ג.פ.או. ב-1925 סר חינו בעיני השלטונות והוא פוטר מהצבא. הוא התגורר במוסקבה ושימש כיו"ר של כמה אגודות חברתיות אזרחיות.

ב-13 במרץ 1930 הוא נעצר על ידי האו.ג.פ.או. בחשד לקשר עם "ארגון קומוניסטי מעבר לים". ב-25 במאי של אותה שנה, הוא שוחרר. ב-28 ביולי 1938, כחלק מהטיהורים הגדולים, נעצר ראטל בשנית, והואשם ב"חברות בארגון טרור אנטי-מהפכני". הוא נרצח ב-3 במרץ 1939 בגיא ההריגה בקומונרקה. שמו טוהר ב-1956.

==קישורים חיצוניים==
* [http://www.grwar.ru/persons/persons.html?id=422 ניקולאי ראטל] באתר המוקדש לצבא הרוסי במלחמת העולם הראשונה
* [http://www.hrono.ru/biograf/bio_r/ratte.html ניקולאי ראטל] באתר כרונוס העוסק בהיסטוריה צבאית רוסית
* [https://encyclopedia.mil.ru/encyclopedia/history_department/more.htm?id=11588135@SD_Employee ניקולאי ראטל] במילון האנציקלופדי הצבאי הרוסי

קטגוריה:גנרלים סובייטים
קטגוריה:ראשי המטה הכללי של צבאות רוסיה וברית המועצות
קטגוריה:גנרלים בצבא האימפריה הרוסית
קטגוריה:אישים במלחמת רוסיה–יפן
קטגוריה:אנשי צבא רוסים במלחמת העולם הראשונה
קטגוריה:אנשי הצבא האדום במלחמת האזרחים ברוסיה
קטגוריה:מורשעים בעבירות על רקע אידאולוגי בברית המועצות
קטגוריה:קורבנות הטיהורים הגדולים
קטגוריה:ילידי 1875
קטגוריה:נפטרים ב-1939
טרוונקור-קוצ'ין

טרוונקור-קוצ'ין, הייתה מדינה קצרת מועד של הודו (1949–1956). היא נקראה במקור המדינה המאוחדת של טרוונקור-קוצ'ין בעקבות מיזוגן של שתי מדינות נסיכותיות, טרוונקור וקוצ'ין ב-1 ביולי 1949. שמה שונה למדינת טרוונקור-קוצ'ין בינואר 1950. חמשה טאלוקים (מעין מחוז) בעלי רוב טמילי הועברו מטרוואנקור-קוצ'ין למדינת מדראס ב-1956<ref name="Kerala"></ref>, והאזורים דוברי מלאיאלאם מוזגו עם מחוז מלבר ומחוז קסאראגוד טלוק של מחוז דרום קנרה במדינת מדראס ויצרו את מדינת קרלה ב-1 בנובמבר 1956, תחת חוק ארגון מחדש של מדינות שחוקק אז.<ref name="Kerala" />

== היסטוריה ==
בול של טרוונקור-קוצ'ין]]
ערב עצמאות הודו, הודיע ראש ממשלת טרוונקור ראמסוואמי אייר כי טרוונקור תהיה מדינה עצמאית, ולאחר קבלת העצמאות ההודית ב-3 ביוני 1947 הודו הכריזה המדינה ב-18 ביוני 1947 על עצמאות. לאחר שיחות ממושכות הסכימה המדינה להצטרף להודו ב-1949.

הבחירות ראשונות במדינה החדשה נערכו ב-1951, כשעד אז מכהן ראש השרים של טרוונקור כראש השרים של טרוונקור-קוצ'ין.<ref>[http://cs.nyu.edu/kandathi/a_j_john.html A. J. John, Anaparambil] </ref>

שליט טרוונקור קיבל את התואר מושל (או "ראג'פרמוק") של טרוואנקור-קוצ'ין, אך המהראג'ה של קוצ'ין ויתר על קבלת תואר לאחר העברת השלטון.<ref name="New Indian Express">

</ref> בירת המדינה המאוחדת הייתה טריוונדרום, לשעבר בירת טרוונקור. 

בשנת 1954, הקונגרס של טרוונקור טאמיל נאדו השיק קמפיין למיזוג האזורים דוברי הטמילית של דרום טרוונקור עם מדינת מדרס. התסיסה קיבלה תפנית אלימה ואזרחים ושוטרים מקומיים נהרגו במרתנדאם ובפוטוקאדה.

על פי חוק ארגון מחדש של המדינה ההודי משנת 1956, ארבעת הטלוקים הדרומיים של טרוואנקור, וחלק מחמישי מוזגו עם מדינת מדרס. ב-1 בנובמבר 1956 אוחד טרוונקור-קוצ'ין עם מחוז מלאבר במדינת מדרס כדי להקים את מדינת קראלה, ומשרת ה'ראג'פרמורק' בוטלה והוחלפה במושל, שמונה על ידי נשיא הודו.

==הערות שוליים==

קטגוריה:הודו: מדינות וטריטוריות איחוד לשעבר
קטגוריה:טמיל נאדו
קטגוריה:קרלה
קטגוריה:מדינות וטריטוריות שהוקמו ב-1949
קטגוריה:מדינות וטריטוריות שהתפרקו ב-1956
קטגוריה:טרוונקור
Strip That Down

"Strip That Down" הוא סינגל של הזמר-יוצר הבריטי, ליאם פיין בהשתתפות הראפר האמריקאי קוואבו. השיר יצר ב-19 במאי 2017 בהוצאת חברת התקליטים קפיטול רקורדס. השיר מכיל שירה ללא קרדיט של הזמר הבריטי, אד שירן. השיר מופיע כרצועת בונוס באלבום האולפן הראשון של פיין, LP1.

נכון לאוקטובר 2023, השיר הושמע למעלה מ-961 מיליון פעמים בספוטיפיי,<ref></ref> ולמעלה מ-374 מיליון פעמים ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|5× פלטינה
|350,000
|-
!בלגיה (BEA)
|זהב
|10,000
|-
!ברזיל (Pro-Música Brasil)
|2× פלטינה
|120,000
|-
!קנדה (Music Canada)
|7× פלטינה
|560,000
|-
!דנמרק (IFPI Danmark)
|פלטינה
|90,000
|-
!צרפת (SNEP)
|זהב
|66,666
|-
!גרמניה (BVMI)
|פלטינה
|400,000
|-
!איטליה (FIMI)
|פלטינה
|50,000
|-
!ניו זילנד (RMNZ)
|פלטינה
|30,000
|-
!פורטוגל (AFP)
|פלטינה
|10,000
|-
!שוודיה (GLF)
|פלטינה
|40,000
|-
!הממלכה המאוחדת (BPI)
|2× פלטינה
|1,200,000
|-
!ארצות הברית (RIAA)
|3× פלטינה
|3,000,000
|}

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |גרסה
! scope="col" |חברת תקליטים
! scope="col" |הערות
|-
! scope="row" |עולמי
| 19 במאי 2017
|הורדת מוזיקה
| rowspan="4" |מקורית
|קפיטול רקורדס
|<ref></ref>
|-
! rowspan="2" scope="row" | ארצות הברית
| rowspan="2" | 23 במאי 2017
| מוזיקה עכשווית קצבית
| rowspan="2" |ריפבליק רקורדס
|<ref></ref>
|-
| rowspan="2" |להיט רדיו עכשווי
|<ref name="usradio"></ref>
|-
! scope="row" |איטליה
| 9 ביוני 2017
|יוניברסל מיוזיק גרופ
|<ref></ref>
|-
! rowspan="2" scope="row" |עולמי
| 16 ביוני 2017
| rowspan="2" |הורדת מוזיקה
|אקוסטית
| rowspan="2" |קפיטול רקורדס
|<ref name="acoustic"></ref>
|-
| 30 ביוני 2017
| רמיקס נבדה
|<ref name="nevada remix"></ref>
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלי בכורה מ-2017
קטגוריה:שירי ליאם פיין
קטגוריה:שירי קוואבו
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי סטיב מק
קטגוריה:שירים שהופקו על ידי סטיב מק
קטגוריה:שירי פופ ראפ
קטגוריה:שירי R&B עכשוויים
קטגוריה:סינגלים בהוצאת קפיטול רקורדס
קטגוריה:סינגלים בהוצאת ריפבליק רקורדס
ואדי א-סלקא

ואדי א-סלקא (בערבית: وادي السلقا) היא עיירה חקלאית הנמצאת בנפת דיר אל-בלח, דרומית לדיר אל-בלח. לפי נתוני הלשכה הפלסטינית המרכזית לסטטיסטיקה העיירה מנתה 6,635 תושבים בשנת 2017.

רוב תושבי ואדי א-סלקא חיים מתחת לקו העוני. שיעור האבטלה בעיירה הוא מעל ל-50%. לרובם אין גישה למי שתייה, וחלקם אוגרים מים במכלים. כ-72% מהבתים אינם מחוברים למערכת הביוב.

רבים מתושבי העיירה נהגו לגדל גידולים חקלאיים סביב העיירה, אך לאחר האינתיפאדה השנייה הגדיר צה"ל אזורים נרחבים באזור כאזורים אסורים לכניסה, וחקלאים אלה איבדו את פרנסתם.

בשנת 2007 דווחו תקריות שנמשכו במשך מספר חודשים, בהן חיילים עצרו לחקירה פלסטינים תושבי העיירה, ולאחר מכן שחררו אותם לבתיהם כשהם עירומים.

משנת 2014 נוהגת ישראל לבצע באזור העיירה ריסוס אווירי בו מפוזרים בשדות חומרי הדברה כימיים רעילים, ההורסים את היבול בשטחים נרחבים. בכל שנה נהרסים מאות דונמים של גידולים חקלאיים בעיירה עקב ריסוס אווירי מסוג זה.

==נחל ואדי א-סלקא==
נחל ואדי א-סלקא, שעל שמו קרויה העיירה, הוא נחל קטן הזורם בסמוך לה. הנחל זורם עד למצוק החוף ליד דיר אל-בלח אבל הזרם לא מספיק חזק כדי להמשיך עד לים התיכון, ולכן נוצר בו בכל חורף אגם קטן הקרוי בִּרְכֶּת אֶ-דֵּיר.

==הערות שוליים==

קטגוריה:רצועת עזה: עיירות
קטגוריה:נפת דיר אל-בלח
What I Did for Love (שיר של דייוויד גטה)

"What I Did for Love" (בעברית: מה עשיתי למען האהבה) הוא סינגל של המפיק המוזיקלי הצרפתי דייוויד גטה בשיתוף פעולה עם הזמרת-יוצרת הסקוטית אמילי סאנדיי. השיר יצא ב-21 בפברואר 2015 בהוצאת חברות התקליטים What A Music ופרלופון. השיר מופיע כסינגל השלישי באלבום האולפן השישי שלו, Listen. השיר נכתב על ידי דייוויד גטה, ג'ורג'יו טינפור, בריאן אייזק, ג'ייסון אביגן, סאם מרטין ושון דאגלס, והופק על ידי דייוויד גטה וג'ורג'יו טינפור.<ref></ref>

נכון לאוקטובר 2023, השיר הושמע למעלה מ-111 מיליון פעמים בספוטיפיי,<ref></ref> ולמעלה מ-124 מיליון פעמים ביוטיוב.<ref></ref><ref></ref>

גרסה חלופית של השיר, בשיתוף פעולה עם הזמרת היפנית נמיאה אמורו יצאה כסינגל שיווקי ב-1 ביולי 2015. גרסה זו מופיעה במהדורה היפנית של אלבום האולפן השישי של דייוויד גטה, Listen, וכן באלבום האולפן ה-12 של נמיאה אמורו, Genic.

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|זהב
|35,000
|-
!גרמניה (BVMI)
|זהב
|200,000
|-
!איטליה (FIMI)
|זהב
|25,000
|-
!שוודיה (GLF)
|זהב
|20,000
|-
!הממלכה המאוחדת (BPI)
|פלטינה
|600,000
|}

== היסטוריית יציאות לאור ==
{| class="wikitable sortable"
!אזור
!תאריך
!פורמט
!חברת תקליטים
|-
! בריטניה
| 22 בנובמבר 2014
|הורדת מוזיקה
| rowspan="6" |What A Music, פרלופון
|-
! עולמי
| 19 בינואר 2015
| הורדת מוזיקה - רמיקס VINAI
|-
! צרפת
| 2 בפברואר 2015
| rowspan="3" | הורדת מוזיקה - מיני-אלבום רמיקסים
|-
! גרמניה<ref></ref>
| 20 בפברואר 2015
|-
! בריטניה<ref></ref>
| 21 בפברואר 2015
|-
! גרמניה
| 20 בפברואר 2015
|תקליטור
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2015
קטגוריה:שירי דייוויד גטה
קטגוריה:שירים באנגלית
קטגוריה:שירים שנכתבו על ידי ג'ייסון אביגן
קטגוריה:שירי מוזיקת דאנס אלקטרונית
קטגוריה:סינגלים שהגיעו למקום הראשון בישראל
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים בהוצאת פרלופון
לייב טריו

לייב טריו הוא אלבום ההופעה הראשון של הזמר הישראלי רם אוריון. את האלבום הוציאה ב-1 באוקטובר 2023 לאור חברת התקליטים נענע דיסק. הוא הוקלט בהופעה שנערכה ב-7 ביולי אותה השנה, והופקה מוזיקלית על ידי אורי ברק.

== רשימת רצועות ==

== הערות שוליים ==

קטגוריה:אלבומי הופעה מ-2023
קטגוריה:אלבומי רם אוריון
קטגוריה:אלבומי הופעה בעברית
קטגוריה:אלבומי חברת נענע דיסק
Inballance

Inballance הוא אלבום אולפן משותף של הזמרים הישראליים רם אוריון וענבל פרלמוטר. הוא הוקלט בשנת 1996 בלונדון, ובעקבות מותה של פרלמוטר ב-1997 נגנז. במרץ 2016 החליט אוריון להפיצו מסחרית דרך חברת התקליטים נענע דיסק.

== רשימת רצועות ==

== הערות שוליים ==

קטגוריה:אלבומי 2016
קטגוריה:אלבומי רם אוריון
קטגוריה:אלבומים משותפים
קטגוריה:אלבומים בעברית
קטגוריה:אלבומי חברת נענע דיסק
חוברה מדברית

חוברה מדברית (שם מדעי: Chlamydotis macqueenii) היא מין של עוף מהסוג חוברה שבמשפחת החובתיים והיא המין היחיד במשפחה שחי בישראל. היא קרובה מאוד למין חוברה צפון-אפריקאית ובעבר נחשבה לתת-מין שלה.

== מאפיינים ==
אורכה של חוברה זו עד 65 ס"מ ומוטת כנפיה עד 140 ס"מ. היא בעלת נוצות אפורות-בהירות עם כנפיים וראש כתומים בהירים ומנומרים בחום. לחוברה פס שחור לאורך העורף, עיניים צהובות גדולות ומקור קצר ואפור. הזנב שחור והרגליים צהובות ובעלות אצבעות חזקות. הבטן לבנה.

החוברה חיה באזורים פתוחים שונים ואף במדבריות. תפוצת החוברה, מחצי האי סיני ומזרחה עד למונגוליה בצפון ופקיסטן בדרום.

חוברה זו שוכנת קרקע ומסוגלת לרוץ במהירות גבוהה. היא ניזונה מזרעים, פירות קטנים, חרקים ועוד חסרי חוליות וזקוקה לכמות קטנה של מים.

==תפוצה==
חוברת מקווין מקננת במרכז אסיה, מסיני ומזרחה, דרך חצי האי ערב עד לרמות הגבוהות של סין ומונגוליה.

חוברת מקווין מקננת במרכז אסיה, מסיני ומזרחה, דרך חצי האי ערב עד לרמות הגבוהות של מרכז אסיה, סין ומונגוליה. החוברה מעדיפה סביבה מדברית או חולית צחיחה בה היא מוסווית היטב בסביבתה.

ההערכה היא כי בישראל נותרו כ-500 חוברות, המרוכזות במספר אזורי קינון בנגב ובערבה. במהלך העשור האחרון הצטמצמה אוכלוסיית החוברות בכ-20 אחוז, והיא נמצאת עתה בסכנת הכחדה חמורה. החוברות נמצאות בנסיגה בכל תחומי תפוצתן בעולם, והוכרזו לאחרונה כמין בסכנת הכחדה עולמית.

הסיבות להיעלמותה קשורות בעיקר לציד לא חוקי, ולצמצום משמעותי בשטחי המחיה והקינון שלה. בנייה מואצת, הרחבת השטחים החקלאיים ושטחי המרעה, ותנועה מוגברת של רכבי שטח באזורי המחיה שלה. גורמים אלה אחראיים גם להתרבות האויבים הטבעיים שלה, בעיקר עורבים שחורים, תנים ושועלים, החיים בסמוך לאזורים מיושבים.

==בתרבות==
במרץ 2007 מוסף הארץ הכריז על החוברה כקמע החדש שלו.

==קישורים חיצוניים==

* 
* ד"ר דפנה לביא, [http://www9.cc.huji.ac.il/snunit/heb_journals/aretz/27608.htm איזה צרות יש לחוברה?], טבע וארץ
* 

==הערות שוליים==

קטגוריה:בעלי חיים שתוארו ב-1832
קטגוריה:טקסונים שתוארו בידי ג'ון אדוארד גריי
קטגוריה:חובתיים
קטגוריה:ערב הסעודית: עופות
קטגוריה:קזחסטן: עופות
קטגוריה:פקיסטן: עופות
קטגוריה:איחוד האמירויות הערביות: עופות
קטגוריה:קטר: עופות
קטגוריה:עומאן: עופות
קטגוריה:ארץ ישראל: חובתיים
יבגני מילר

יבגני-לודוויג קרלוביץ' מילר (ברוסית: Евге́ний-Лю́двиг Ка́рлович Ми́ллер; 7 באוקטובר 1867 – 11 במאי 1939) היה גנרל רוסי אשר פיקד על כוחות במהלך מלחמת העולם הראשונה, ולאחר מכן שימש כמפקד הצבא הצפוני במהלך מלחמת האזרחים הרוסית.

==ביוגרפיה==
מילר נולד בדינבורג ב-7 באוקטובר 1867, למשפחת אצולה גרמנית-בלטית. ב-1884 הוא התגייס לצבא האימפריה הרוסית, סיים את מכללת חיל הפרשים. לאחר מכן למד באקדמיית המטה הכללי ולאחר מכן החל לשרת במשמר הקיסרי. בפברואר 1898 נשלח לשמש כנספח הצבאי בבריסל ובהאג. באוגוסט 1901 הועלה לדרגת פולקובניק ומונה לנספח צבאי ברומא. בדצמבר 1907 חזר לרוסיה ומונה למפקד רגימנט ההוסרים הבלארוסי ה-7. באוגוסט 1909 החל לעבוד במטה הכללי ומונה לאחראי על הנספחים הצבאיים בכל מדינות אירופה. ב-6 בדצמבר 1909 הועלה לדרגת גנרל-מאיור. במאי 1910 מונה למפקד בית הספר לפרשים באקדמיית המטה הכללי. באוקטובר 1912 מונה לראש מטה המחוז הצבאי מוסקבה.

עם פרוץ מלחמת העולם הראשונה הוא מונה לראש מטה הארמייה ה-5. הוא השתתף בקרב גליציה, וב-1915 הועלה לדרגת גנרל-לוטננט ומונה לראש מטה הארמייה ה-12. ביוני 1915 הוא חזר לשמש כראש מטה הארמייה ה-5. בספטמבר 1916 הוא מונה למפקד הקורפוס ה-26 ולחם עמו בחזית הרומנית.

בעקבות מהפכת פברואר, מילר נשבע אמונים לממשלת המעבר הרוסית. זאת למרות שהיה מלוכן בדעותיו וחבר קרוב של הצאר ניקולאי השני. עם זאת, הוא דרש מחייליו צייתנות ומשמעת, ואסר עליהם להניף את דגלי המהפכה האדומים. בתגובה, חייליו התמרדו נגדו. הם קרעו את דרגותיו ואת רצועות הכתף שלו בפומבי, ולאחר מכן הצעידו אותו ברחובות עיירה רומנית נידחת תוך כדי שהם מכים ומקללים אותו. במשך ארבעה ימים הוא שהה במעצר, ולאחר מכן הובל לפטרוגראד למשפט בטענה שהוא מתנגד למשטר החדש. לאחר חקירה קצרה שהעלתה שהוא חף מפשע, הוא הוחזר לשירות ומונה לנציג הסטאבקה בחזית האיטלקית.

לאחר מהפכת אוקטובר שהעלתה את הבולשביקים לשלטון ברוסיה, מילר ניתק את קשריו עם הסטאבקה ונותר באיטליה. לאחר מכן עזב את פריז שם דן עם מנהיגי מדינות ההסכמה על האפשרות להעביר יחידות רוסיות משאר חזיתות המלחמה לעזרת הצבא הלבן במלחמת האזרחים שפרצה ברוסיה. בנובמבר 1918 הוא קיבל בקשה לנסוע לארכנגלסק במטרה לחבור לצבא הצפוני. בינואר 1919 הגיע לארכנגלסק והחליף את ולדימיר מארושבסקי בתפקיד המושל הכללי של צפון-רוסיה. במאי של אותה שנה הוא מונה במקביל למפקד הצבא הצפוני. כוחותיו הובסו בהדרגה בידי הצבא האדום, ובפברואר 1920 הוא נאלץ להתפנות יחד עם אחרוני אנשיו לנורווגיה.

לאחר שהייה קצרה בנורווגיה הוא עבר לצרפת. הוא הצטרף לארגון של יוצאי הכוחות המזוינים הרוסים. ב-22 בספטמבר 1937 מילר נחטף בפריז בידי סוכני נ.ק.ו.ד. באנציקלופדיה הסובייטית הגדולה נטען שחטיפתו אורגנה בידי "הפשיסטים הגרמנים, שלא ראו בו סוכן נאמן מספיק שלהם". הוא הוחזק בכלא בשם בדוי, והוצא להורג במרתפי הנ.ק.ו.ד. ב-11 במאי 1939.

==קישורים חיצוניים==

* [http://www.grwar.ru/persons/persons.html?id=186 יבגני מילר] באתר המוקדש לצבא הרוסי במלחמת העולם הראשונה
* [https://encyclopedia.mil.ru/encyclopedia/dictionary/details_rvsn.htm?id=8092@morfDictionary יבגני מילר] במילון האנציקלופדי הצבאי הרוסי

קטגוריה:אנשי הצבא הלבן
קטגוריה:גנרלים בצבא האימפריה הרוסית
קטגוריה:אנשי צבא רוסים במלחמת העולם הראשונה
קטגוריה:מפקדי גייסות בצבא הרוסי במלחמת העולם הראשונה
קטגוריה:ילידי 1867
קטגוריה:נפטרים ב-1939
בן קוק (פעלולן)

בנג'מין "בן" קוק (באנגלית: Benjamin Cook; נולד ב-17 במרץ 1974) הוא שחקן קולנוע ופעלולן בריטי.

==קריירה==
קוק החל לפעול בתחום הקולנוע במשך שנות ה-90.

בתחילה הוא נשכר לעבוד כפעלולן מקצועי במספר סרטים וסדרות טלוויזיה במיוחד עבור הסדרה "הרקולס: המסעות המופלאים" של 1995 עד 1998. ב-1999 הוא הצטרף כשחקן לפרק באותה סדרה.

הוא שיחק ב-2001 בסרט הניו זילנדי "Snakeskin". אותה שנה הוא שיחק כפעלולן בסרט הפנטזיה של פיטר ג'קסון: שר הטבעות: אחוות הטבעת ובשנה לאחר מכן כפעלולן בסרט ההמשך שר הטבעות: שני הצריחים.

סרטים נוספים בהם פעל כשחקן וכפעלולן הם: מלחמת הכוכבים - פרק 3: נקמת הסית', קזינו רויאל (ככפיל של דניאל קרייג בתור ג'יימס בונד) בו הוא גילם דמות קטנה ובסרט נוסף של ג'יימס בונד: קוונטום של נחמה מ-2008, שו ככפיל של בונד (דניאל קרייג).

== פילמוגרפיה ==
===פעלולן===
{| class="wikitable"
|+
!שנה
!סרט
!הערות
|-
|1992
|Marlin Bay
|
|-
|1993
|Fearless
|
|-
|1994-1998
|הרקולס: המסעות המופלאים
|
|-
|1995
|Mysterious Island
|
|-
|1995-1998
|זינה הנסיכה הלוחמת
|
|-
|1998
|הרקולס הצעיר
|
|-
|2000-2001
|Jack of All Trades
|
|-
|2000-2001
|Cleopatra 2525
|
|-
|2001
|Snakeskin
|
|-
|2001
|שר הטבעות: אחוות הטבעת
|
|-
|2001-2002
|רחוב שורטלנד
|
|-
|2002
|מתחת לפני המים
|
|-
|2002
|שר הטבעות: שני הצריחים
|
|-
|2003
|פאוור ריינג'רס סופת הנינג'ה
|
|-
|2004
|הארי פוטר והאסיר מאזקבאן
|
|-
|2004
|פאוור ריינג'רס עוצמת הדינוזאור
|
|-
|2004
|אלכסנדר
|
|-
|2005
|מלחמת הכוכבים - פרק 3: נקמת הסית'
|
|-
|2005
|באטמן מתחיל
|
|-
|2005
|האגדה של זורו
|
|-
|2006
|פאוור ריינג'רס כוח מיסטי
|
|-
|2006
|קזינו רויאל
| על תפקידו כפעלולן זכה בפרס "Taurus World Stunt Awards"
|-
|2007
|בוי A
|
|-
|2007
|הארי פוטר ומסדר עוף החול
|
|-
|2007
|זהות אבודה
| על תפקידו כפעלולן זכה בפרס גילדת שחקני המסך
|-
|2008
|אינדיאנה ג'ונס וממלכת גולגולת הבדולח
|
|-
|2008
|קוונטום של נחמה
|
|-
|2009
|שרלוק הולמס
|
|-
|2010
|הנסיך הפרסי: חולות הזמן
|
|-
|2010
|רובין הוד
|
|-
|2011
|איירבנדר
|
|-
|2011
|המכונאי
|
|-
|2011
|בליץ
|
|-
|2011
|יחידת עילית
|
|-
|2011
|נערה עם קעקוע דרקון
|
|-
|2012
|סקייפול
| על תפקידו כפעלולן זכה בפרס גילדת שחקני המסך
|-
|2013
|קוטלי המכשפות
|
|-
|2013
|תור: העולם האפל
|
|-
|2014
|זעם
|
|-
|2015
|עלייתה של ג'ופיטר
|
|-
|2016
|גרימסבי
|
|-
|2016
|הצייד: מלחמת החורף
|
|-
|2016
|אליס מבעד למראה
|
|-
|2017
|תור: ראגנארוק
|
|-
|2018
|מפצח האגוזים וארבע הממלכות
|-
|2019
|1917
|
|-
|2020
|מולאן
|
|-
|2022
|מכושפת 2
|
|-
|2022
|עולם היורה: עולם חדש
|
|-
|2023
|אינדיאנה ג'ונס וחוגת הגורל
|
|}

=== שחקן ===
{| class="wikitable"
|+
!שנה
!סדרה
!תפקיד
|-
|1999
|הרקולס: המסעות המופלאים
|מנהיג כנופיה
|-
|2000
| dir="ltr" | Cleopatra 2525
|מונרו
|-
|2005
|מלחמת הכוכבים - פרק 3: נקמת הסית'
|קיט פיסטו
|-
|2005
|קזינו רויאל
|סוכן M16
|-
|2007
| dir="ltr" | Doomed
|נגוע
|-
|2022
|עולם היורה: עולם חדש
|נהג רכב שחור
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אנגלים
קטגוריה:פעלולנים אנגלים
קטגוריה:אנגלים שנולדו ב-1974
פיודור קוסטיאייב

פיודור וסילייביץ' קוסטיאייב (ברוסית: Никола́й Ио́сифович Ра́ттэль; 21 באפריל 1872 – 27 בספטמבר 1925) היה גנרל רוסי אשר מילא תפקידים בכירים בצבא האדום בימיו הראשונים.

==ביוגרפיה==
קוסטיאייב נולד בילגבה ב-21 באפריל 1872, למשפחת אצולה. ב-1896 הוא התגייס לצבא האימפריה הרוסית ולמד בבית הספר להנדסה אקדמיית המטה הכללי "ניקולייב". הוא סיים את לימודיו ב-1899 והועלה לדרגת לוטננט משנה. ב-1901 הוא הועלה לדרגת לוטננט. בין השנים 1904–1905 לחם במלחמת רוסיה-יפן. עם סיום המלחמה הועלה לדרגת קפטן ומונה למפקד פלוגה. ב-1907 הוא הועלה לדרגת מאיור והוצב במטה המחוז הצבאי אירקוטסק. ב-1911 הוא הועבר למחוז הצבאי וילנה. באותה שנה הוא הועלה לדרגת פודפולקובניק והוצב במטה הכללי. ב-6 בדצמבר 1914 הוא הועלה לדרגת פולקובניק.

ב-31 בדצמבר 1914 הוא מונה לראש מטה הדיוויזיה ה-30. ב-1 בפברואר 1916 הוא מונה למפקד רגימנט הרובאים הסיבירי ה-32. בינואר 1917 הועבר לשמש כראש מטה דיוויזיית הרובאים הסיבירית ה-17. ב-7 באוגוסט של אותה שנה הוא הועבר לתפקיד ראש מטה הקורפוס הסיבירי ה-1. במהלך אותה שנה, הוא שימש כממלא מקום מפקד הדיוויזיה ה-132.

ב-1918 הוא התגייס לצבא האדום, ובתחילה שימש כמושל הצבאי של אזור פסקוב. במאי אותה שנה הוא הועבר לשמש כמפקד דיוויזיית פטרוגראד. בספטמבר הועבר לשמש כראש מטה החזית הצפונית. באוקטובר הוא מונה לראש מטה השדה - אחד משני המטות הכללים של הצבא האדום. בספטמבר 1919 הוא החל ללמד באקדמיית המטה הכללי.

בין השנים 1921-1923 היה חבר בוועדה שקבעה את הגבולות בין ברית המועצות לפולין. בין 1924–1925 הוא היה חבר בוועדה שקבעה את הגבולות בין ברית המועצות לפינלנד. הוא נפטר במוסקבה ב-27 בספטמבר 1925.

==קישורים חיצוניים==
* [http://encyclopedia.mil.ru/encyclopedia/history_department/more.htm?id=11588142@SD_Employee פיודור קוסטיאייב] באתר משרד ההגנה הרוסי
* [http://www.grwar.ru/persons/persons.html?id=920 פיודור קוסטיאייב] באתר המוקדש לצבא הרוסי במלחמת העולם הראשונה

קטגוריה:גנרלים סובייטים
קטגוריה:גנרלים בצבא האימפריה הרוסית
קטגוריה:ראשי המטה הכללי של צבאות רוסיה וברית המועצות
קטגוריה:אישים במלחמת רוסיה–יפן
קטגוריה:אנשי צבא רוסים במלחמת העולם הראשונה
קטגוריה:אנשי הצבא האדום במלחמת האזרחים ברוסיה
קטגוריה:ילידי 1872
קטגוריה:נפטרים ב-1925
לפני שנשתגע

"לפני שנשתגע" הוא סינגל הבכורה של הזמרת הישראלית מאיה אברהם. את השיר הוציאה בנובמבר 2005 לאור חברת התקליטים הליקון, והוא נכלל כרצועה הרביעית באלבום הבכורה שלה, רק רצית אהבה.

== רקע וכתיבה ==
"לפני שנשתגע" נכתב על ידי הנרי והופק על ידי נדב ביטון ורן אביב. ב-10 בנובמבר 2005 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". בשבוע שלאחר מכן נכנס למצעד במקום ה-22. ב-8 בדצמבר עלה לשיאו במקום השלישי. לבסוף, ב-26 בינואר 2006 יצא מהדירוג השבועי לאחר תשעה שבועות צעידה רצופה.

== מיקומי שיא ==

== הערות שוליים ==

קטגוריה:שירי 2005
קטגוריה:סינגלי בכורה מ-2005
קטגוריה:שירי מאיה אברהם
קטגוריה:שירים בעברית
קטגוריה:סינגלים בהוצאת הליקון
גשושית לחקר דינמיקת השמש

גשושית לחקר דינמיקת השמש (באנגלית:Solar Dynamics Observatory היא גשושית לחקר השמש שנבנתה בהובלת מרכז טיסות החלל גודרד ושוגרה בשנת 2010. נכון לנובמבר 2023 היא פעילה. מטרת הגשושית היא להעביר מידע על פעילות השמש כדי לחקור את השפעתה על החיים על כדור הארץ. היא מהווה תוכנית המשך למשימת SOHO שבוצעה בשיתוף עם סוכנות החלל האירופית.

הגשושית שוגרה ממרכז החלל קנדי ב-11 בפברואר 2010 למשימה של 5 שנים ו-3 חודשים. מאז המשימה הוארכה מספר פעמים.

על הגשושית הותקנו מספר מכשירים מדעים:
* מד שינויים של קרינה בתחום על סגול (Extreme Ultraviolet Variability Experiment). הוא נבנה בשיתוף עם מדעני אוניברסיטת קולורדו בולדר.
* גשש לפעילות סייסמית ומגנטית של השמש (Helioseismic and Magnetic Imager) שנבנה בשיתוף עם אוניברסיטת סטנפורד. גשש בעל יכולת דיוק נתונים בעשרות אחוזים גבוה יותר מגששים קודמים ומעביר נתונים כל 10 שניות.
* מראה פעילות אטמוספירית ( Atmospheric Imaging Assembly) שנבנה בשיתוף עם לוקהיד מרטין. הוא מעביר נתונים על כרומוספירה במספר ערוצים כל 12 שניות. ניתן למדוד טמפרטורות עד 20 מיליון מעלות קלווין.

האחריות הכוללת על התכנון היא על מרכז טיסות החלל גודרד.

הגשושית פועלת במסלול גאוסינכרוני בגובה של כ-35,789 ק"מ.

הנתונים שמתקבלים מעוברים למדענים באתרים שונים. לקליטת הנתונים מהחלל נבנו אנטנות מיוחדות במטווח הטילים וייט סנדס. היקף הנתונים היומיים מגיע לכ-1.5 טרהבייט.

==קישורים חיצוניים==
* 

* [https://www2.mps.mpg.de/projects/seismo/NA4/SDO_outreach.html מידע על נתונים שהתקבל]
* 

קטגוריה:גשושיות אמריקאיות
קטגוריה:משימות לחקר מערכת השמש
עומס אלוסטטי

עומס אלוסטטי או עומס מצטבר (באנגלית: Allostatic load) הוא מונח המבטא את המחיר הפיזיולוגי המצטבר שהגוף משלם בגין שמירה על "פיזיולוגיית חירום" לאורך זמן.<ref name=":0"></ref> לפי השערת העומס המצטבר, חשיפה מתמשכת או חוזרת ונשנית לאירועים דוחקים או טראומטיים משפיעה לרעה על מנגונים הורמונליים ועצביים ומובילה להפרעות בוויסות (dysregulation) של המערכות השונות, האחריות להתאמה לסביבה ולשימור היציבות הפנימית (הומאוסטאזיס). במישור הפיזיולוגי, חשיפה חוזרת ונשנית לאירועי דחק מביאה להפעלה תכופה של מערכת העצבים הסימפתטית, האחראית לתגובות מהירות של הגוף במצבי דחק, ולאינהיביציה (עיכוב הפעילות) של מערכת העצבים הפארא-סימפתטית, האחראית להרגעה כאשר הגוף נמצא במנוחה. בעקבות כך נפגעת היכולת לבצע שינויים מהירים בהתאם לאירועים בסביבה, בייחוד במצב של חשיפה מתמשכת לטראומה.<ref name=":0" />

== קישורים חיצוניים ==

* 
* 

== הערות שוליים ==

2023 10
קטגוריה:התנהגות
קטגוריה:דחק
קטגוריה:פסיכולוגיה רפואית
קטגוריה:הפרעות חרדה
מסגד אום א-נסר

מסגד אום א-נסר (בערבית: مسجد أم النصر, בתעתיק מדויק: מסג'ד אם אלנצר) הוא המסגד העתיק ביותר בעיר הפלסטינית בית חאנון שברצועת עזה, הממוקם במרכז העיר.

== היסטוריה ==
מסגד אום א-נסר נבנה בשנת 1239 על ידי האיובים כדי להנציח את חייליהם שמתו בקרב שנערך עם הצלבנים באתר המסגד. האיובים נצחו בקרב, ומכאן הגיע שם המסגד "אום א-נסר" ("אם הניצחונות"). הכתובת על הקיר מעל פתח המסגד מייחסת את הבנייה לסולטן האיובי . ההיסטוריון המצרי אל-מקריזי מזכיר כי הקרב התרחש ב-13 בנובמבר 1239 והסתיים בניצחון מצרי (איובי). דיווחים צלבניים מאשרים את טענתו של אל-מקריזי כי , יחד עם 1,000 מאנשיו נהרגו בקרב, ו-600 נלקחו בשבי, רובם נהרגו על ידי שוביהם בדרך למצרים.

ב-3 בנובמבר 2006, כחלק ממבצע ענני סתיו, כ-60 מחבלים התבצרו במסגד, דחפור די-9 של צה"ל מוטט את אחד מקירות המסגד וחיילי צה"ל נשלחו לסרוק את המבנה, 6 מחבלים נהרגו מקריסת התקרה, אך רוב המחבלים שהתבצרו שם נמלטו בחסות ההמון וחלקם אף התחפשו לנשים. בתקרית נהרגו גם 2 נשים ששימשו כמגן אנושי למבוקשים.

== ארכיטקטורה ==
המסגד המקורי כלל חדר אחד גדול, עם כיפה פשוטה, שנבנה מאבנים גולמיות ושחוקות. מהמסגד המקורי לא נותר דבר מלבד האכסדרה הדרומית עם הגג שלה. אולם התפילה מסתיים בחדר ממזרח המקורה בכיפה. לוח הייסוד כתוב בכתב נסח'י איובי.

== הערות שוליים ==

קטגוריה:רצועת עזה: מסגדים
בית החולים מוחמד יוסף א-נג'אר

בית החולים מוחמד יוסף א-נג'אר (בערבית: مستشفى الشهيد أبو يوسف النجار, ובאנגלית: Mohammed Yousef El-Najar Hospital) הוא בית חולים ציבורי בעיר רפיח, שבדרום רצועת עזה. זהו בית החולים הגדול ביותר ברפיח.

שטחו של בית החולים הוא 4,000 מטר רבוע. יש בו בסך הכל 65 מיטות ושני חדרי ניתוח.<ref name="Rafah in"></ref> במיון יש בסך הכל 9 מיטות.

== שם ==
בית החולים קרוי על שמו של מוחמד יוסף אל-נג׳אר, שייסד את אש"ף ביחד עם יאסר ערפאת, חי בכווית בשנות ה-60 של המאה העשרים והיה מעורב בטבח 11 הספורטאים באולימפאדת מינכאן. אל-נג'אר חוסל על ידי ישראל במבצע אביב נעורים ב-1973.

== היסטוריה ==
בתחילה בית החולים על שם יוסף א-נג'אר הוקדם בשכנות אל-ג'נינה שברפיח כקליניקה קטנה. לאחר מכן, בשנת 2000, אחרי האינתיפאדה השנייה, הוא הומר לבית חולים חירום עם קיבולת של 36 מיטות ושני חדרים מרכזייים.

מאוחר יותר, בשנת 2007, נפתח בניין חדש בן שלוש קומות, נפתחו מחלקות חדשות, וקיבולת המיטות הגיעה ל-65 מיטות.

=== במבצע צוק איתן ===
ב-1 באוגוסט 2014, בזמן מבצע צוק איתן, לאחר קריסת הפסקת האש, נפתח קרב רפיח בו הופעל נוהל חניבעל והותקף אזור בית החולים על ידי צבא הגנה לישראל, לאחר שאותרו בו מחסני לחימה נשק ותחמושת ונורו ממנו רקטות. דווח כי הנהלת בית החולים קיבלה שלוש שיחות טלפון מהמודיעין הישראלי: הראשונה כדי לשאול מה קורה בבית החולים, השנייה כדי להודיע על סיבות ההפצצה, והשלישית כדי לאיים<ref></ref>. המטופלים פונו לבית החולים הכוויתי הסמוך ולבית חולים ליולדות באזור.

דווח כי בסך הכל נהרגו בסביבת בית החולים כ-140 פלסטינים באותו קרב, מה שתואר על ידי הפלסטינים כטבח רפיח<ref></ref>.

=== במחאות הכלכליות בעזה (2023) ===
באוגוסט 2023, בעקבות פריצת מחאות בעזה על רקע כלכלי נגד חמאס, דווח כי אנשי חמאס החלו לפתוח במבצע מעצורים כנגד המוחים, כולל ביצוע פשיטה לבית החולים כדי לעצור מספר קטן של פצועים מוחים שקיבלו טיפול בבית החולים.

=== במלחמת חרבות ברזל ===
במאי 2024, במהלך מלחמת חרבות ברזל, לאחר כניסת צה"ל לרפיח, בית החולים נסגר ונפתח מחדש במקום אחר במרכז העיר רפיח<ref></ref>.

== שירותים ==
קיבלת בית החולים היא כ-65 מיטות אשפוז, וכוח האדם שלו עומד על כ-312 עובדים<ref></ref>.

בית החולים מספק שירותים בעזרת המחלוקות שלו, ביניהם:
* קבלה וחירום
* מחלקת רוקחות
* מחלקת רדיולוגיה
* מחלקת כירורגיה
* מחלקת ילדים
* מחלקת אורולוגיה
* מחלקת דיאליזה

ב-2020 גם נתרמו לבית החולים מכשירי דיאליזה על ידי ארגון הצדקה הבינלאומי האסלאמי (מכווית).

== הערות שוליים ==
טטיאנה לדובסקאיה

טטיאנה מיכאלובנה לדובסקאיה (בבלארוסית: Тацяна Міхайлаўна Ледаўская; נולדה ב-21 במאי 1966) היא אתלטית סובייטית בעבר, שייצגה עד שנת 1991 את ברית המועצות ואחר כך ייצגה את בלארוס. היא אלופה אולימפית (סיאול 1988), אלופת עולם (טוקיו 1991) ושיאנית עולם (משנת 1988) בריצת שליחות 4x400 מטר. סגנית אלופה אולימפית (סיאול 1988), אלופת עולם (טוקיו 1991), אלופת אירופה (ספליט 1990) וראשונה בעולם (1990 ו-1991) בריצת 400 מטר משוכות.

== ביוגרפיה ==
לדובסקאיה נולדה וגדלה בשוקינו, מחוז טולה, רוסיה.

===1988===
====אלופה אולימפית ושיאנית עולם====
באולימפיאדת סיאול זכתה בשתי מדליות, זהב וכסף. מדליית זהב בריצת שליחות 4x400 מטר ביחד עם אולגה נזרובה, מריה פיניגינה ואולגה בריזגינה בשיא עולם חדש של 3:15.17 דקות, לפני ארצות הברית עם דנין הווארד, דיאן דיקסון, ואלרי בריסקו-הוקס ופלורנס גריפית' ג'וינר (3:15.51 דקות) ומזרח גרמניה (3:18.29 דקות) ומדליית כסף בריצת 400 מטר משוכות בשיא לאומי חדש של 53.18 שניות, אחרי דבי פלינטוף-קינג מאוסטרליה (53.17 שניות) ולפני אלן פידלר ממזרח גרמניה (53.63 שניות). 

===1990===
באליפות אירופה שנערכה בספליט, אז יוגוסלביה בשנת 1990 זכתה בשתי מדתית, זהב וכסף. מדליית זהב בריצת 400 מטר משוכות בתוצאה של 53.62 שניות ומדליית כסף בריצת שליחות 4x400 מטר בתוצאה של 3:23.34 דקות.

===1991===
====אלופת עולם====
באליפות העולם שנערכה בטוקיו, יפן בשנת 1991 זכתה בשתי מדליות זהב, בריצת 400 מטר משוכות בשיא לאומי ובשיא אליפות חדש של 53.11 שניות, לפני סאלי גנל מבריטניה (53.16 שניות) וג'נין ויקרס מארצות הברית (53.47 שניות) וובריצת שליחות 4x400 מטר ביחד עם לודמילה ג'יגלובה, אולגה נזרובה ואולגה בריזגינה בתוצאה של 3:18.43 דקות, לפני ארצות הברית (3:20.15 דקות) וגרמניה (3:21:25 דקות). 

===1992===
באולימפיאדת ברצלונה סיימה במקום רביעי בריצת 400 מטר משוכות בתוצאה של 54.31 שניות בתוצאה זהה לזוכה במדליית ארד ג'נין ויקרס מארצות הברית. ההכרעה הייתה לפי מצלמת הפוטו פיניש. 

===1993===
באליפות העולם שנערכה בשטוטגרט, גרמניה בשנת 1993 סיימה במקום תשיעי בריצת 400 מטר משוכות בתוצאה של 54.60 שניות.

===1995===
באליפות העולם שנערכה בגטבורג, שוודיה בשנת 1995 היא פסלה בשלב המוקדמות בריצת 400 מטר משוכות (התצאה שקבעה הייתה 56.03 שניות).

===1996===
באולימפיאדת אטלנטה סיימה במקום 13 בריצת 400 מטר משוכות בתוצאה של 54.99 שניות.

== תארים והישגים ==
* לדובסקאיה זכתה בעיטור אות הכבוד של ברית המועצות.

== שיאים אישיים ==
===אצטדיון===
* ריצת 400 מטר: 50.93 שניות (1988)
* ריצת 400 מטר משוכות: 53.11 שניות (1991)

== קישורים חיצוניים ==

קטגוריה:אצניות סובייטיות
קטגוריה:אתלטיות בלארוסיות
קטגוריה:אלופות עולם באתלטיקה
קטגוריה:אלופות אולימפיות סובייטיות: אתלטיקה
קטגוריה:אלופות אולימפיות: ריצת 4X400 מטרים
קטגוריה:אתלטיות באולימפיאדת סיאול (1988)
קטגוריה:אתלטיות באולימפיאדת ברצלונה (1992)
קטגוריה:אתלטיות באולימפיאדת אטלנטה (1996)
קטגוריה:שיאניות עולם סובייטיות: אתלטיקה
קטגוריה:מקבלי עיטור אות הכבוד
קטגוריה:ילידות 1966
קטגוריה:סובייטים שנולדו ב-1966
שקיעה (סרט, 1988)

שקיעה (באנגלית: Nightfall) הוא סרט מדע בדיוני שנכתב ובוים על ידי פול מאיירסברג ומבוסס על ספר בעל אותו השם שנכתב על ידי אייזיק אסימוב ב-1941.

==תקציר עלילה==
בכוכב בעל שלוש שמשות, בעל יום נצחי, רק סור (במקור: Sor), הנביא העיוור, מאמין באמת שיום אחד תגיע ה"שקיעה". הוא מאמין שהשקיעה תגרום לעלטה מוחלטת, והעיוורים יהפכו לאלו שמובילים את הרואים. סור "קורא" בעזרת מישוש חריצים בלוחות אבן שלטענתו מנבאים את העתיד. סור מנהיג קבוצה קטנה של אנשים שהולכים אחריו והם עוסקים בחפירות כדי למצוא הוכחה לבואה של השקיעה. לעומתו, איתן (במקור: Aton) הוא אסטרונום ומנהיג העיר, שאיבד עניין בחובותיו והתמסר לאישה יפהפייה ומסתורית בשם אנה (במקור: Ana) שהגיעה מן המדבר. רואה (במקור: Roa), זוגתו לשעבר ואם ילדיו של איתן הפכה לחסידה של סור ולמאהבתו. היא מסכימה להשתתף בטקס בו נצים ינקרו את עינייה ויעוורו אותה כדי שתוכל גם היא "לקרוא" את לוחות האבן. יש מאבק בין חסידיו של סור לבין איתן ושאר העיר שעם הזמן הופך לאלים מאוד בזמן שהשקיעה מתקרבת.

==הפקה==
ב-1979 התוודעה המפיקה ג'ולי קורמן לסיפור הקצר "שקיעה" שנכתב על ידי הסופר אייזק אסימוב ורכשה את הזכויות לתסריט. ב-1980 הכריז בעלה, הבמאי רוג'ר קורמן כי יביים את הסרט בתקציב של 6 מיליון דולר בשותפות על חברת הפקה גרמנית. כשאסימוב עצמו דחה את ההצעה לכתוב את התסריט פנתה ג'ולי קורמן לתסריטאי פול מאיירסברג, שכתב את התסריט לסרט האיש שנפל מכוכב אחר. מאיירסברג ניסה להעביר את כתיבת התסריט למספר תסריטאים שונים.

בגלל קשיים להעביר את המהות של הספר למדיום הקולנוע ובעיות כספיות, הפרויקט נדחה. ב-1987 חזרה קורמן אל מאיירסברג אחרי שראתה את הסרט הראשון שביים: "שבויה", המבוסס של סיפורה של פטי הרסט. מאיירסברג הסכים לכתוב את התסריט במידה ויינתן לו גם לביים את הסרט. קורמן הסכימה ומאיירסברג כתב את התסריט במהלך 5 שבועות בלונדון, והסרט צולם במהלך שמונה שבועות בארקוסנטי, אריזונה ומספר סצינות בקונסטי, אריזונה. כמה תושבים מרקוסנטי מופיעים כניצבים בסרט.

==קבלה==
הסרט קיבל ביקורות שליליות מאוד וקורמן אמרה שהתקציב הנמוך הוא זה שתרם לכישלון הסרט.

== קישורים חיצוניים ==

== הערות שוליים ==

קטגוריה:סרטי 1988
קטגוריה:סרטי מדע בדיוני אמריקאיים
קטגוריה:סרטי דרמה אמריקאיים
קטגוריה:סרטים אמריקאיים מבוססי ספרים
קטגוריה:אייזק אסימוב
קטגוריה:סרטי מדע בדיוני מ-1988
מחנה הפליטים רפיח

מחנה הפליטים רפיח (בערבית: مخيم رفح או معسكر رفح) הוא אחד משמונה מחנות פליטים פלסטינים ברצועת עזה הממוקם בנפת רפיח לאורך גבול מצרים – רצועת עזה.

==היסטוריה==
פליטים רבים הגיעו לאזור דרום רצועת עזה במהלך מבצע יואב. המחנה הוקם בשנת 1949 ובאותה תקופה היה מחנה הפליטים הגדול ביותר ברצועת עזה. הפליטים התגוררו בצפיפות וקיבלו אוכל במנות של כ-1,748 קלוריות ליום.

בעת כיבוש רצועת עזה במבצע קדש על ידי צה"ל, נמצאו במחנה רפיח כ-31,000 אנשים.

במהלך השנים, אוכלוסייתו פחתה עקב ההגירה למחנה תל א-סולטאן, הרחבה של מחנה רפיח, שהוקם לקליטת פליטים שהוחזרו ממחנה הפליטים קנדה. המחנה מהווה כיום חלק מהעיר רפיח. המחנה מחולק למספר מחנות, בהם מחנה שאבורה ומחנה יבנא (על שם יבנא).

על פי אונר"א, המחנה (יחד עם תל א-סולטאן) מונה 99,000 תושבים. על פי אומדן אמצע השנה של הלשכה הפלסטינית המרכזית לסטטיסטיקה לשנת 2006 אוכלוסיית מחנה רפיח לבדו מונה 59,983 תושבים, ואוכלוסיית תל א-סולטאן מונה 24,418 תושבים. במחנה ישנם 31 בתי ספר (20 יסודיים, 11 תיכוניים) המנוהלים על ידי אונר"א.

== הערות שוליים ==

קטגוריה:נפת רפיח
קטגוריה:מחנות פליטים פלסטיניים ברצועת עזה
קטגוריה:יישובים שהוקמו ב-1949
מריה פיניגינה

מריה דג'ומבייבנה פיניגינה (בבלארוסית: Мария Джумабаевна Пинигина; נולדה ב-9 בפברואר 1958) היא אתלטית סובייטית בעבר. היא אלופה אולימפית (סיאול 1988), סגנית אלופת עולם (רומא 1987) ושיאנית עולם (משנת 1988) בריצת שליחות 4x400 מטר. זוכת מדליית ארד באליפות עולם (הלסינקי 1983), אלופת אירופה באולם (1987) ופעמיים אלופת האוניברסיאדה (מקסיקו סיטי 1979 ואדמונטון 1983) בריצת 400 מטר.

== ביוגרפיה ==
פיניגינה נולדה וגדלה באיבנובקה, הרפובליקה הסובייטית הסוציאליסטית הקירגיזית, ברית המועצות בשם מריה קלצ'ונובה. היא התאמנה בקייב.

===1979===
באוניברסיאדה שנערכה במקסיקו סיטי ב-10 בספטמבר 1979 זכתה במדליית זהב בריצת 400 מטר בשיא משחקים חדש של 50.35 שניות.

===1983===
באוניברסיאדה שנערכה באדמונטון, קנדה בתחילת יולי 1983 זכתה בפעם השנייה במדליית זהב בריצת 400 מטר בתוצאה של 50.47 שניות. חודש לאחר מכן, באליפות העולם הראשונה שנערכה בהלסינקי, פינלנד בתחילת אוגוסט אותה שנה זכתה בשתי מדליית ארד בריצת 400 מטר בתוצאה של 49.19 שניות, אחרי ירמילה קרטוכווילובה שקבעה שיא עולם חדש של 47.99 שניות וטטיאנה קוצ'מבובה (48.59 שניות), שתיהן מצ'כוסלובקיה ובריצת שליחות 4x400 מטר ביחד עם ילנה קורבן, מרינה כרלמובה ואירנה בסקאקובה בתוצאה של 3:21.16 דקות, אחרי מזרח גרמניה (3:19.73 דקות) וצ'כוסלובקיה (3:20.32 דקות).

===1986===
במשחקי הרצון הטוב שנערכו במוסקבה, ברית המועצות בשנת 1986 היא זכתה במדליית כסף בריצת 400 מטר בתוצאה של 50.29 שניות, אחרי בת ארצה אולגה בריזגינה (49.96 שניות) ולפני לילי לת'רווד מארצות הברית (50.47 שניות).

===1987===
====אלופת אירופה באולם====
באליפות אירופה באולם שנערכה בליווה, צרפת ב-22 בפברואר 1987 זכתה במדליית זהב ביצת 400 מטר בתוצאה של 51.27 שניות.

באליפות העולם שנערכה ברומא, איטליה בסוף אוגוסט ותחילת ספטמבר אותה שנה זכתה במדליית כסף בריצת שליחות 4x400 מטר ביחד עם אליטה יורצ'נקו, אולגה נזרובה ואולגה בריזגינה בתוצאה של אחרי 3:19.50 דקות, אחרי מזרח גרמניה (3:18.63 דקות) ולפני ארצות הברית (3:21.04 דקות). נוסף לכך, היא סיימה במקום רביעי בריצת 400 מטר בתוצאה של 50.53 שניות.

===1988===
====אלופה אולימפית ושיאנית עולם====
באולימפיאדת סיאול זכתה במדליית זהב בריצת שליחות 4x400 מטר ביחד עם טטיאנה לדובסקאיה, אולגה נזרובה ואולגה בריזגינה בשיא עולם חדש של 3:15.17 דקות, לפני ארצות הברית עם דנין הווארד, דיאן דיקסון, ואלרי בריסקו-הוקס ופלורנס גריפית' ג'וינר (3:15.51 דקות) ומזרח גרמניה (3:18.29 דקות).

== חיים אישיים ==
פיניגינה התחנתה עם האלוף האולימפי (מונטריאול 1976) ו-3 פעמים אלוף העולם (1975, 1977 ו-1978) בהיאבקות חופשית, פבל פיניגין.

== שיאים אישיים ==
===אצטדיון===
* ריצת 200 מטר: 22.42 שניות (1987)
* ריצת 400 מטר: 49.19 שניות (1983)

== קישורים חיצוניים ==

קטגוריה:אצניות סובייטיות
קטגוריה:אלופות אירופה באתלטיקה
קטגוריה:אלופות האוניברסיאדה: אתלטיות 
קטגוריה:אלופות אולימפיות סובייטיות: אתלטיקה
קטגוריה:אלופות אולימפיות: ריצת 4X400 מטרים
קטגוריה:אתלטיות באולימפיאדת סיאול (1988)
קטגוריה:שיאניות עולם סובייטיות: אתלטיקה
קטגוריה:ילידות 1958
החברה למשק וכלכלה של השלטון המקומי

החברה למשק וכלכלה של השלטון המקומי בע"מ, המוכרת גם בשם המקוצר החברה למשק וכלכלה ובראשי התיבות משכ"ל, היא חברה פרטית שהוקמה באפריל 1974 על ידי מרכז השלטון המקומי בישראל, לפעילות כלכלית משותפת של הרשויות המקומיות בישראל. החברה עוסקת בארגון משותף של ענייניהן הכלכליים והמשקיים של הרשויות המקומיות לרבות תאגידים בבעלותן, כדי להביא לתועלת, לחיסכון ולייעול בפעילותן, וזאת תוך ניצול היתרון לגודל של ריכוז פעילויות וארגון עניינים משותף, צבירת ניסיון ומומחיות בתחומים אלה.

החברה היא בבעלות מרכז השלטון המקומי (90%) ומרכז המועצות האזוריות (10%). לחברה שלוש חברות בנות לנושאים ספציפיים:
* החברה למשק וכלכלה של השלטון המקומי סוכנות לביטוח (1992) בע"מ: עוסקת בעריכת פוליסות ביטוח המיועדות לרשויות המקומיות.
* החברה לפיתוח משאבי אנוש בשלטון המקומי (1995) בע"מ: עוסקת במתן שירותי כוח אדם זמני לרשויות המקומיות ובפרסום מכרזים הנוגעים למיזמים עתירי כוח אדם ברשויות המקומיות ובניהולם.
* החברה למשק וכלכלה נכסים בע"מ: הוקמה לשם רכישת משרדים לחברה ולחברות הבנות.

בדירקטוריונים של החברה והחברות הבנות מכהנים בעיקר ראשי רשויות מקומיות, וכן גזברי רשויות מקומיות ונציגי מרכז השלטון המקומי.

עמדת מבקר המדינה היא שהחברה והחברות הבנות הן "גוף דו-מהותי" - תאגיד הפועל בתחום המשפט הפרטי אך יש לו מאפייני ציבוריים, ולכן יש להחיל עליו נורמות מתחום המשפט המנהלי, הנוגעות לחובה לנהוג בהגינות, בסבירות ובשוויון. בחוות דעת משנת 2001 של מני מזוז, המשנה ליועץ המשפטי לממשלה, נאמר שראוי להסדיר את מעמדה של החברה בחקיקה, אך הדבר לא נעשה.

החברה והחברות הבנות מעניקות לרשויות המקומיות שירותים בתחומי התמחותן, וגובות עמלה תמורת שירותים אלה. שירותים אלה כוללים, בין השאר, עריכת מכרזי מסגרת עבור הרשויות המקומיות, בתחומים כגון בינוי, פיתוח ותשתיות, תחזוקה, רכש מרוכז (למשל הגנת סייבר, ליסינג), איכות הסביבה, שמירה, שירותי ניקיון, אספקת ארוחות, היסעים, שירותי גבייה ושירותי מדידה לשם גביית ארנונה. במכרזים אלה נקבעים זוכים אחדים, וכל רשות מקומית רשאית לבחור מבין הזוכים את הספק המתאים לה. החברה מספקת גם שירותי ניהול, תיאום ופיקוח לפרויקטים ברשויות המקומיות שמבוצעים על ידי הזוכים במכרזי המסגרת.

==קישורים חיצוניים==
* 

==הערות שוליים==

קטגוריה:שלטון מקומי בישראל
קטגוריה:תל אביב-יפו: חברות
קטגוריה:ישראל: חברות פרטיות